biswa921/hiwiki-latest-pages-articles-raw huggingface dataset:
बोडे आरेख

300px|right|thumb|प्रथम आर्डर के बटरवर्थ फिल्टर का बोडी आलेख
किसी रैखिक काल-अपरिवर्तित प्रणाली के अन्तरण प्रकार्य की आवृत्ति के सापेक्ष आलेख बोडे आलेख या 'बोडे प्लॉट' (Bode plot) कहलाता है। इसमें आवृत्ति-अक्ष लघुगणकीय-पैमाने (log-scale) में होती है। बोडे प्लॉट वस्तुतः किसी प्रणाली का आवृत्ति अनुक्रिया (फ्रेक्वेंसी रिस्पांस) को निरूपित करती है। बोडी प्लॉट प्रायः दो आलेख होते हैं - 
 आवृति के संगत परिमाण का आलेख, तथा 
 आवृति के संगत कला (फेज) का आलेख 

इस आलेख का नाम संयुक्त राज्य अमेरिका के बेल प्रयोगशाला के प्रसिद्ध नियंत्रक अभियंता हेंड्रिक वाडे बोडे (Hendrik Wade Bode (1905–1982)) के नाम पर पड़ा है। उन्होने १९३० के दशक में लब्धि (gain) और कला (फेज) को प्लॉट करने की एक अत्यन्त सरल किन्तु परिशुद्ध विधि बतायी। नियंत्रण प्रणालियों के विश्लेषण तथा डिजाइन के लिये इस आलेख का बहुत उपयोग होता है। कम्प्यूटर प्रोग्रामों के आ जाने से आजकल यह काम और भी आसान हो गया है।

 मूल अवयवों के बोडी आलेख 
नीचे अंतरण फलनों में प्रायः आने वाले कुछ मूल अवयवों के बोडी आलेख दिये गये हैं। प्रत्येक चित्र में उपर वाला आलेख परिमाण का आलेख है (डेसीबेल में) तथा उसके नीचे का आलेख कला (डिग्री में) का है। क्षैतिक अक्ष कोणीय आवृति w (रेडियन प्रति सेकेण्ड) है।
 .

 क्रमांक  नाम  अन्तरण फलन  बोडी आलेख  टिप्पणी 1  स्थिरांक या समानुपाती अवयव    चित्र:Gain bode.png   2  समाकलन अवयव    चित्र:Integ bode.png  3  अवकलन अवयव   चित्र:Diff bode.png  4  प्रथम आर्डर की जड़ता वाला अवयव     चित्र:Aper bode.png   5  द्वितीय आर्डर का अल्प-अवमंदित प्रणाली    चित्र:Aper 2.png    6  देरी अवयव (डीले एलिमेंट)    चित्र:Delay bode.png  

 बाहरी कड़ियाँ 
 Explanation of Bode plots with movies and examples
 How to draw piecewise asymptotic Bode plots
 Summarized drawing rules (PDF)
 Bode plot applet - Accepts transfer function coefficients as input, and calculates magnitude and phase response
 Circuit analysis in electrochemistry
 Tim Green: Operational amplifier stability Includes some Bode plot introduction
 Gnuplot code for generating Bode plot: DIN-A4 printing template (pdf)
 MATLAB function for creating a Bode plot of a system

श्रेणी:आलेख
श्रेणी:संकेत प्रसंस्करण
श्रेणी:एलेक्ट्रॉनिक प्रवर्धक
श्रेणी:नियंत्रण प्रणाली
कठोरता

300px|right|thumb|विकर्स का कठोरतामापी
300px|right|thumb|एलास्टोमर पदार्थों के बल-विकृति ग्राफ में हिस्टेरिसिस पायी जाती है (प्रतिबल बढ़ाने पर और घटाने पर ग्राफ अलग-अलग मार्ग से जाता है)। इसे एलास्टिक हिस्टेरिस कहते हैं। प्रतिक्षेप कठोरता (रिबाउण्ड हार्डनेस) का मापन इसी सिद्धान्त पर आधारित है। प्रत्यास्थ पदार्थों में यह हिस्टेरिसिस् नहीं पायी जाती।

कठोरता (Hardness) किसी ठोस का वह गुण है जिससे पता चलता है कि उस पर बल लगाने पर उसे स्थायी रूप से विकृत करने की कितनी सम्भावना है। सामान्यतः अधिक कठोर ठोस वह होता है जिसमें अन्तराणविक बल अधिक मजबूत होगा।
कठोरता किसी  material की वह property हैं जिसके कारण वह खुरचे जाने और कटे जाने का विरोध करता हैं।
कठोर पदार्थों के कुछ उदाहरण : सिरामिक (ceramics), कंक्रीट (concrete), कुछ धातुएँ तथा अतिकठोर पदार्थ।

'कठोरता' को मापने के अलग-अलग तरीके हैं :
 खरोंच कठोरता (scratch hardness), 
 इंडेंटेशन कठोरता (indentation hardness), तथा
 प्रतिक्षेप कठोरता (rebound hardness)

 कठोरता परीक्षक तथा कठोरता मापन के पैमाने 
कठोरता, पदार्थों का महत्वपूर्ण गुण है। इसे मापने वाले उपकरण 'कठोरतामापी' (हार्डनेस टेस्टर) कहलाते हैं। अलग-अलग प्रकार के पदार्थों के लिये कठोरता परीक्षण की अलग अलग विधियाँ और पैमाने हैं:

धातुओं के लिये:
 रॉकवेल कठोरता मापक्रम (Rockwell hardness scale)
 ब्रिनेल कठोरता मापक्रम (Brinell hardness scale)
 विकर्स कठोरता मापक्रम (Vickers hardness scale)

खनिजों के लिये:
 मोज़ कठोरता मापक्रम (Mohs hardness scale)

रबर, प्लास्टिक आदि के लिये:
 शोर कठोरता (Shore hardness)

काष्ठ के लिये:
 काष्ठ कठोरता मापक्रम (wood hardness scale)

 इन्हें भी देखें 
 कठोरीकरण (hardening)

 बाहरी कड़ियाँ 
 An introduction to materials hardness
 Guidelines to hardness testing
 Testing the Hardness of Metals

श्रेणी:पदार्थ
श्रेणी:पदार्थ विज्ञान
दारोगा उब्बस अल्ली

दारोगा उब्बस अल्ली एक 19 वीं सदी के भारतीय इंजीनियर और फोटोग्राफर थे। 1870 के दशक में लखनऊ में नगर निगम के एक इंजीनियर के रूप में उनकी सेवानिवृत्ति के बाद अल्ली शहर और उसके आसपास तस्वीरें कमरा लेने शुरू किये थे। उनहोंने 1874 में लखनऊ की तस्वीरों का अल्बम जरी किया था जिसमें पचास चित्र प्रकाशित हुए थे। 1880 में उहोंने अवध के राजाओं और तालुकदारों पर आधारित एक और अल्बुम जारी किया।ULAN.

 सूचनात्मक जानकारी 
 

 सन्दर्भ 
 Union List of Artist Names, s.v. "Alli, Darogha Ubbas". Accessdate 4 दिसम्बर 2006.

श्रेणी:कलाकार
सदानंद बकरे

सदानंद बकरे (10 नवम्बर 1920 – 18 दिसम्बर 2007) एक भारतीय चित्रकार और मूर्तिकार थे। बड़ौदा में पैदा हुए बकरे बंबई प्रगतिशील कलाकार समूह के संस्थापकों में से एक थे जो भारत में पहला आधुनिक कला संगठन था।"Sadanand Bakre ", superhumanism.eu. Retrieved 2010-08-16. 1951 में वह ब्रिटेन गए, जहाँ वह जल्द ही मूर्तिकला त्याग कर पेंटिंग पर ध्यान केंद्रित करने लगे। उनकी एकमात्र प्रदर्शनी राष्ट्रमंडल संस्थान (1951), गैलरी वन (1959) और निकोलस ट्रेद्वेल गैलरी (1969-1975) में संपन हुईं। बकरे 1975 में भारत लौट आए, उसके बाद के वर्षों में वह एक वैरागी बन गये थे, लेकिन उनको बॉम्बे आर्ट सोसायटी द्वारा जीवनकालिक उपलब्धि श्रम पुरस्कार 2004 में प्राप्त हुआ।"What use awards? I just need someone to talk to ", Times of India, फरवरी 21, 2004. दिल के दौरे के कारण रत्नागिरि में सदानंद बकरे की 2007 में मृत्यु हो गई।

 सन्दर्भ 

श्रेणी:भारतीय चित्रकार
श्रेणी:भारतीय मूर्तिकार
श्रेणी:गुजरात के लोग
श्रेणी:२००७ में निधन
श्रेणी:1920 में जन्मे लोग
सुमंत बरुआ

thumb|सुमंत बरुआ

सुमंत बरुआ भारत से एक कार्टूनिस्ट हैं। अपनी कार्टूनों को उन्होंने "कर्रेंट साइंस","साइंस रिपोर्टर", "रेज़ोनंस", "विज्ञान ज्योति", "दृष्टि", "असम विज्ञान सोसायटी का जर्नल", "प्रांतिक", "गणितसोरा", "एनाजोरी" और https://web.archive.org/web/20181225041423/http://www.xahitya.org/ वेबसैट पर प्रकाशित किया गया है। उनकी बनाई गयी कार्टून तीसरे रोड्स अंतर्राष्ट्रीय कार्टून महोत्सव, यूनान (2006) और अंतर्राष्ट्रीय कार्टून समारोह, ईरान (2006) में प्रदर्शित की गयी हैं।www.cartooncosmos.com/about.html 

 सन्दर्भ 

श्रेणी:भारतीय कार्टूनिस्ट
रेहाना बेगम

रेहाना बेगम भारत की एक प्रसिद्ध कारीगर है। वह भारत के उत्तर प्रदेश की राजधानी लखनऊ की निवासी है। वह चिकन में एक में कढ़ाई के काम में निपुण हैं। वह 1952 में पैदा हुईं थीं और वह अपने पिता हसन मिर्जा से यह कला सीखी. उनकी कला उत्तर प्रदेश के हथकला संग्रहालय में प्रदर्शित की गयी है। वह कई प्रदर्शनियों में भाग ले चुकी हैं।

उत्कृष्ट कार्य के लिए भारत सरकार द्वारा उन्हें शिल्प गुरु पुरस्कार से सम्मानित किया गया था।

 सन्दर्भ 

श्रेणी:कलाकार
यामी गौतम

यामी गौतम (जन्म: 28 नवंबर, 1988) हिन्दी फ़िल्मों एवं धारावाहिकों की एक अभिनेत्री हैं।

 व्यक्तिगत जीवन 
thumb|right|200px|विकी डोनर फिल्म के दौरान
यामी के पिता मुकेश गौतम ज़ी न्यूज़ चैनल में संयोजक हैं। उनकी मां अंजलि गौतम हैं। उनकी एक छोटी बहन सुरीली गौतम हैं, जिन्होंने पंजाबी फिल्म पावर कट से बड़े पर्दे पर शुरुआत की। उनका एक छोटा भाई ओजस गौतम भी है। 

यामी पहले एक आई ए एस अधिकारी बनना चाहती थीं क्योंकि वह एक बहुत अच्छी विद्यार्थी थीं। वह मूल रूप से हिमाचल प्रदेश से हैं। उन्होंने 4 जून 2021 को आदित्य धर से शादी की।

कैरियर
उन्होंने दूरदर्शन कैरियर की शुरुआत चाँद के पार चलो धारावाहिक से की पर वह कलर्स चैनल पर आने वाले ये प्यार न होगा कम धारावाहिक से प्रसिद्ध हुईं। उनको आखिरी बार दूरदर्शन पर ये प्यार न होगा कम धारावाहिक में ही देखा गया, उसके पश्चात वह फिल्मों की ओर बढ़ गईं। 

उन्होंने कन्नड़ भाषा की फिल्म उल्लासा उत्साहा में मुख्य किरदार का पात्र निभाया। उन्होंने एन डी टी वी इमेजिन चैन के वास्तविक कार्यक्रम मीठी छुरी नंबर वन में भी काम किया।

२०११ में उन्होंने तेलुगु सिनेमा में प्रवेश किया और रवि बाबू के साथ फिल्म नुव्विला में काम किया। उनका बॉलीवुड में प्रवेश विकी डोनर फिल्म से हुआ। उन्होंने एक बंगाली लड़की का किरदार बहुत खूबी से निभाया जो पंजाबी लड़के विकी से प्यार करती है।

 धारावाहिक 
 (२००८) चाँद के पार चलो
 (२००८) राजकुमार आर्यन
 (२००९) ये प्यार न होगा कम

 प्रमुख फिल्में 
 वर्ष  फ़िल्म  चरित्र  टिप्पणी2012  विकी डोनर  आशिमा रॉय  इस फिल्म के द्वारा वे चार पुरस्कार जीत चुकीं हैं।2014  एक्शन जैकसन  अनुषा  5 दिसम्बर 2014 को प्रदर्शित हुई।2015  बदलापुर  मीषा  20 फरवरी 2015 को प्रदर्शित हुई।2017  काबिल सू भटनागर  25 फरवरी 2017 को प्रदर्शित हुई।2018  बत्ती गुल मीटर चालू एडवोकेट गुलनार  21 सितम्बर 2018 को प्रदर्शित हुई।

 इन्हें भी देखें 
 कांची कौल
 एकता कौल
 सिंपल कौल
 माहिरा खान
 सबा कमर

 सन्दर्भ 

 बाहरी कड़ियाँ 

 
 
 
  ਇੰਸਟਾਗਰਾਮ पर

श्रेणी:हिन्दी अभिनेत्री
श्रेणी:1988 में जन्मे लोग
श्रेणी:जीवित लोग
श्रेणी:भारतीय टेलीविज़न अभिनेत्री
श्रेणी:भारतीय फ़िल्म अभिनेत्री
श्रेणी:भारतीय अभिनेत्री
श्रेणी:भारतीय महिला मॉडल
श्रेणी:हिमाचल प्रदेश के लोग
कैंपस विद्यालय

thumb|right|कैंपस विद्यालय का मुख्य द्वार
कैंपस विद्यालय हिसार स्थित अंग्रेज़ी माध्यम का सरकारी विद्यालय है। यह चौधरी चरण सिंह हरियाणा कृषि विश्वविद्यालय के परिसर में स्थित है। इसकी स्थापना १९७१ ई. में ह.कृ.वि. के कुलपति एंथनी लिओसाडिया फ्लेचर द्वारा की गई।

 इतिहास 
इस विद्यालय की स्थापना १९७१ में हुई तथा १९७२ में इसको केन्द्रीय माध्यमिक शिक्षा बोर्ड द्वारा मान्यता प्राप्त हुई। शुरुआत में इस विद्यालय में १०७ छात्र थे तथा श्रीमती एस् वर्मा इसकी पहली प्रधानाचार्य बनीं।

 उल्लेखनीय पूर्व छात्र 
 अरविंद केजरीवाल
 साइना नेहवाल

 सन्दर्भ 

 बाहरी कड़ियाँ 
 कैंपस विद्यालय का आधिकारिक जालस्थल

श्रेणी:हिसार
श्रेणी:विद्यालय
खसर्पण

right|thumb|300px|खसर्पण लोकेश्वर की मूर्ति
खसर्पण बोधिसत्व अवलोकितेश्वर के अनेक रूपों में से एक रूप। इनका अभिज्ञान चिह्न कमल है और तारा, सुघन कुमार, भ्रकुटी तथा हयग्रीव इनके सहचर माने गए हैं। तिब्बत के बौद्धों के बीच यह देवता काफी लोकप्रिय रहे हैं। उनकी अनेक मूर्तियाँ तिब्बत और नेपाल से प्राप्त हुई हैं। बंगाल की पालकालीन मूर्तियाँ भी प्राप्त होती हैं।

 इन्हें भी देखें 
 अवलोकितेश्वर

श्रेणी:बौद्ध धर्म
लव आज कल (2009 फ़िल्म)

लव आज कल 2009 में बनी निर्देशक इम्तियाज़ अली की हास्य-प्रेम ड्रामा आधारित हिन्दी भाषा की फिल्म है। मुख्य भूमिकाओं में सैफ़ अली खान और दीपिका पादुकोण ने अदायगी की है। सह-भूमिकाओं में ऋषि कपूर, राहुल खन्ना, डाॅली आहलूवालिया एवं राजेन्द्रनाथ ज़ुत्शी शामिल है।
 संक्षेप 
 चरित्र 
 मुख्य कलाकार 
 सैफ़ अली ख़ान - जय वर्धन सिंह / वीर सिंह
 दीपिका पादुकोण - मीरा पंडित
 ऋषि कपूर - वीर सिंह
 राहुल खन्ना - विक्रम जोशी
 डॉली आहलूवालिया - हरलीन की दादी
 राजेन्द्रनाथ ज़ुत्शी - हरलीन के पिता
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 

 

श्रेणी:2009 में बनी हिन्दी फ़िल्म
कविता कौशिक

कविता कौशिक (जन्म: १५ फरवरी, १९८८अचानक ही होगी मेरी शादी: कविता कौशिक । नवभारत टाइम्स। रीना पारीक। १७ सितंबर २०१०। अभिगमन तिथि: ८ जून २०१२) एक भारतीय फ़िल्म अभिनेत्री हैं, जो सब टीवी के प्रसिद्ध धारावाहिक एफ़.आई.आर में प्रमुख चरित्र में अभिनय करती हैं। ये अपने माता - पिता की एकमात्र संतान हैं। इन्होंने अपने कैरियर का आरंभ बालाजी टेलीफिल्म्स के कुटुंब नामक धारावाहिक से की थी। मुंबई आने से पहले कौशिक अपने कॉलेज के दिनों में विभिन्न घटनाओं की मेजबानी करतीं हुईं जानी जाती थीं। कुटुंब धारावाहीक के बाद लोगों ने उन्हें कहानी घर घर की में मान्यता नामक किरदार में देखा। इन दो दैनिक धारावाहिकों के अलावा कौशिक को कुमकुम और सी आई डी जैसे लोकप्रिय धारावाहिकों में भी देखा गया है।

 एफ आई आर (धारावाहिक) 
कौशिक को जीवन में सबसे बड़ी उपलब्धि सब टीवी के धारावाहिक एफ आई आर (धारावाहिक) से मिली। जिसमे उनका चरित्र चन्द्रमुखी चौटाला नामक दबंग एवं शिक्षित युवती का है। वे हरियाणा से हैं और उसी तरह के हरियाणवी उच्चारण से बोलती हैं, जिसके साथ दो हवलदार, मुलायम सिंह गु्लगुले और गोपीनाथ गंडोत्रा है। चौथा किरदार, बजरंग पांडे, एक पुलिस इंस्पेक्टर है और वह का सब-इंस्पेक्टर चन्द्रमुखी चौटाला का अधिकारी है।

 टेलीविजन धारावाहिक 
 अरे दीवानों मुझे पहचानो (धारावाहिक मेजबान)
 एफ आई आर (धारावाहिक) (चन्द्रमुखी चौटाला)
 दिल क्या चाहता है (नारी)
 कुमकुम- एक प्यारा सा बंधन (नैना)
 कहानी घर घर की (मान्यता)
 रीमिक्स (पल्लवी)
 तुम्हारी दिशा (पूरिनिता)
 नाच बलिए-3 (स्वयं)
 केसर (कादंबरी)
 घर एक सपना (वंशिका)
 कुटुंब (मोनिका मल्होत्रा)

 फिल्मोग्राफी 
 एक हसीना थी 
 मुंबई कटिंग 
 फाइलम सिटी

 सन्दर्भ 

 बाहरी कड़ियाँ 
 

श्रेणी:1988 में जन्मे लोग
श्रेणी:जीवित लोग
श्रेणी:भारतीय टेलीविज़न अभिनेत्री
श्रेणी:दिल्ली के लोग
किकू शारदा

किकू शारदा हिन्दी फ़िल्मों एवं धारावाहिकों के एक अभिनेता हैं। उन्हें द कपिल शर्मा शो में बम्पर लॉटरी नामक एक किरदार निभाने के लिए जाना जाता है।किकु ने इस शो से पहले भी लोगों के बीच अपनी जगह बना रखी थी.

 व्यक्तिगत जीवन 
मारवाड़ी परिवार से आने वाले, किकू का जन्म 1975 में जोधपुर, राजस्थान में हुआ था। 2003 में उन्होंने प्रियंका से शादी कर ली और वे दो बच्चों के माता-पिता हैं।उनके पिता का नाम अमरनाथ शारदा हैं उनके तीन और भाई अमित सिद्धार्थ और सुदर्शन शारदा हैं. किकु का असली नाम राघवेन्द्र शारदा हैं. किकु उनका निकनेम है उनके परिवार का टीवी लाइन से कभी भी रिश्ता नहीं रहा हैं.किकु शारदा ने अपनी शुरूआती शिक्षा जोधपुर से ही ली और उसके बाद कॉमर्स में ग्रेजुएशन के लिए वो मुंबई चले गये. मुंबई में उन्होंने नरसी मोंजी कॉलेज ऑफ़ कॉमर्स एंड इकोनॉमिक्स से अपनी कॉमर्स की डिग्री ली. जिसके बाद उन्होंने चेतना इंस्टिट्यूट ऑफ़ मैनेजमेंट स्टडी एंड रिसर्च से MBA किया. 

 प्रमुख कार्य 
 वर्ष  फ़िल्म/धारावाहिक  चरित्र  टिप्पणी2006-2017  एफ आई आर  मुलायम सिंह गु्लगुले 2001मिटटी2003हातिमहोबो2003डरना मना है2006फिर हेरा फेरी2007धमाल2008रोडसाइड रोमियो2014अकबर बीरबलअकबर2020जवानी जानेमन2020अंग्रेजी मीडियम

 सन्दर्भ 

 बाहरी कड़ियाँ 
 

श्रेणी:बॉलीवुड
श्रेणी:अभिनेता
श्रेणी:हिन्दी अभिनेता
श्रेणी:जीवित लोग
अनीता हसनंदानी

अनिता हस्सनंदनी (जन्म: 14 अप्रैल, 1981) एक भारतीय फ़िल्म अभिनेत्री हैं, जो नताशा नाम से भी जानी जातीं हैं। उन्हें बालाजी टेलिफिल्म्स के "काव्यांजलि" में अंजलि नंदा नामक किरदार के लिए जाना जाता है। हालांकि, उन्होंने कई हिन्दी, तेलुगू और कन्नड़ भाषा की फ़िल्मों में अभिनय किया है।

 शुरूआती जीवन 
हस्सनंदनी ने अपने कैरियर की शुरुवात बालाजी टेलीफिल्म्स के कभी सौतन कभी सहेली नामक धारावाहिक से की। हिंदी फिल्म कृष्णा कॉटेज में जन - साधारण के सामने प्रथम उपस्थिति देने वाली हस्सनंदनी ने कन्नड़, तमिल तथा तेलुगु अध्यवसाय में भी सफल अभिनय किया है।

 टेलीविजन धारावाहिक 
 कभी सौतन कभी सहेली (तनुश्री)
 काव्यांजलि (अंजलि नंदा)
 कयामाथ (स्वाति)
 कसम से (स्वयं)
 क्यूंकि सास भी कभी बहु थी (साँची)
 क्या दिल में है (तपुर)
 कहानी हमारे महाभारत की (द्रौपदी/ पाँचाली)
 कॉमेडी सर्कस का जादू (धारावाहिक मेजबान)
 फीअर फ़ैक्टर- खतरों के खिलाड़ी (स्वयं)
 अनहोनियों का अँधेरा (अनाहिता मालिक)
 किचेन चैम्पियनशिप (स्वयं)
 ये है मोहब्बते (शगुन)
 नागिन ३ (विशाखा)
 कॉमेडी सर्कस 2018 (स्वयं)

 सन्दर्भ 

 बाहरी कड़ियाँ 
 

श्रेणी:1981 में जन्मे लोग
श्रेणी:जीवित लोग
श्रेणी:भारतीय टेलीविज़न अभिनेत्री
श्रेणी:मुंबई के लोग
ज़ाईडा परवीन

ज़ाईडा परवीन (या ज़हिदा परवीन) (उर्दु: زائدہ پروین) एक हिन्दुस्तानी अभिनेत्री है। वह हिन्दुस्तानी टीवी शो में दिखाई देता है |

 व्यवसाय 
वह पद्मा के रूप में ज्योती में टेलीविजन साबुन ओपेरा में के रूप में प्रकट हुई है। परवीन भी में राहुल दुल्हाया लेजगा में दिखाई दिया है। परवीन बाद यहाँ मैं घर घर खेली में चित्रित विरोधी यशोधरा मासी, अब वह वर्तमान में पुनर्विवाह में देखा जाता है चित्रित गायत्री सूरज प्रताप सिंधिया दिखाई दिया।

 सन्दर्भ 

श्रेणी:भारतीय अभिनेता
नाखून

नाखून मनुष्यों के हाथ तथा पांव की अंगुलियों के आख़िरी हिस्से के ऊपरी भाग में एक ठोस कवचनुमा आवरण होता है। यह वानरों और कुछ अन्य स्तनपाइयों में भी विद्यमान होता है। अनेक जीवों में नाखून पंजों के समान होता है।
यह एक कठोर प्रोटीन कॅराटिन से बना होता है पशुओं के सींग भी इसी पदार्थ के होते हैं।

रोग

पैर की उंगलियों।
पंजे के आकार को बदल सकता है कि एक बीमारी। के काटने पर लोगों के लिए: दोहराया। या राहत खांचे (लकीरें) आ सकते हैं। लोगों के लिए छोटे झरोखों। तुम नाखून का रंग बदल सकते हैं। जो बीमारियों को पकड़ने की संभावना पर आधारित है। नाखून धीरे धीरे बढ़ने के बाद से, किसी भी बीमारी के बाद से, इससे पहले हम देखते कि पता लगा सकते हैं कितनी देर .. उस पर लग रहा है। आनुवंशिक विश्लेषण करने के लिए आसान नाखून का एक टुकड़ा, परीक्षण करके चयापचय विकारों की पहचान।

नाखूनों पर कलाकारी
महिलाएँ नाखूनों पर रंग लगाकर उसे सुदंर बनाने व दिखाने का काम करती हैं। विभिन्न मानव समाजों में शताब्दियों से रंगों की सहायता से विभिन्न प्रकार के चित्र व संरचनाएँ उकेर कर नाखूनों को चमकीला व सुंदर बनाया जाता है। नाखूनों को रंगना शरीर के सजावट का एक हिस्सा है।

अंगूठाकार|पैर के नाखूनों पर लाल रंग लगाई हुई महिला।

श्रेणी:मानव शरीर
श्रेणी:अंग
सूर्यबहादुर थापा

right|thumb|300px|सूर्यबहादुर थापा
सूर्यबहादुर थापा (21 मार्च 1928 - 15 अप्रैल 2015) नेपाल के एक राजनेता तथा प्रधानमंत्री थे। वे 1966 से लेकर पाँच बार नेपाल के प्रधानमंत्री रहे। पंचायत प्रणाली में वे प्रथम प्रधानमंत्री रहे। उनका कार्यकाल 1963-64, 1965–69, 1979–83, 1997–98 और 2003-04 रहा।

थापा राष्ट्रीय जनशक्ति पार्टी के अध्यक्ष थे। वे इलाहाबाद विश्वविद्यालय के पूर्व विद्यार्थी थे।"He is Proud Past Alumni Allahabad University" . Allahabad university Alumni Association web page say

 संदर्भ सूची 

श्रेणी:नेपाल के राजनेता
श्रेणी:नेपाल के प्रधानमन्त्री
श्रेणी:1928 में जन्मे लोग
श्रेणी:२०१५ में निधन
श्रेणी:इलाहाबाद विश्वविद्यालय के पूर्व छात्र‎
बद्र की लड़ाई

thumb|230px|बद्र अभियान का नक़्शा 
बद्र की लड़ाई सन् 624 में नवोदित मुस्लिम सेना और मक्का के क़ुरैश क़बीले की सेना के बीच आधुनिक सउदी अरब के हिजाज़ क्षेत्र में 13 मार्च को लड़ा गया था। यह इस्लाम धर्म में पहली जंग थी। इसका उद्देश्य एक तिजारती काफिले के हमले का बदला लेना था। कुरैश कबीले के लोगों ने मोहम्मद के साथियों पर बहुत अत्याचार किया था इसके बदले में यह जंग हुई। इस जंग में इस्लाम धर्म के चारों ख़लीफ़ा भी मौजूद थे। इसमें मुस्लिम सेनाओं के नेतृत्व  पैग़म्बर मुहम्मद साहब  ने किया था और अंततः उनकी जीत हुई।Quraish refers to the tribe in control of Mecca. The plural and adjective are Quraishi. The terms "Quraishi" and "Meccan" are used interchangeably between the Hijra in 622 and the Muslim Conquest of Mecca in 630.

 इन्हें भी देखें
क़ुरैश क़बीला

 सन्दर्भ 

श्रेणी:इस्लाम का इतिहास
श्रेणी:मुहम्मद
जूही परमार

जूही परमार(जन्म 14 दिसम्बर 1980) एक भारतीय फ़िल्म अभिनेत्री हैं, जिन्हें टेलिविजन की दुनिया में कुमकुम के नाम से भी जाना जाता है। जुही एक बहुमुखी कलाकार के रूप में जानी जातीं हैं। वे मशहूर धारावाहिक बिग बॉस की विजेता भी रह चुकीं हैं।

 शुरूआती जीवन 
परमार का जन्म उज्जैन शहर में हुआ था। उनकी परवरिश अधिकतर जयपुर में हुई। वर्ष 1999 में उन्होंने सुश्री राजस्थान की उपाधि हासिल की। 

 टेलीविजन धारावाहिक 
 कुमकुम-एक प्यारा सा बंधन (कुमकुम)
 शाहीन 
 विरासत 
 नाच बलिए-3 (स्वयं)
 देवी 
 ये चंदा कानून है (चंदारानी)

 फिल्मोग्राफी 
 पहचान 
 पद्दुरम 

सन्दर्भ

 बाहरी कड़ियाँ 
 

श्रेणी:1980 में जन्मे लोग
श्रेणी:जीवित लोग
श्रेणी:बिग बॉस प्रतिभागी
श्रेणी:हिन्दी अभिनेत्री
श्रेणी:भारतीय टेलीविज़न अभिनेत्री
श्रेणी:उज्जैन के लोग
वाष्प शीतक

300px|right|thumb|वाष्प शीतक, जो विश्व के शुष्क भागों में कम खर्चीली ठन्डक प्रदान करने के लिये प्रयुक्त होता है।
वाष्प शीतक (अंग्रेजी: Evaporative cooler) एक युक्ति है जो जल के वाष्पन का उपयोग करके हवा को ठण्डा करती है। इसको 'डेजर्ट कूलर' भी कहते हैं। इस शीतक की क्रियाविधि आमतौर से उपयोग आने वाले वातानुकूलन यंत्रों से भिन्न होती है जो वाष्प-संपीडन (vapor-compression) या शोषण प्रशीलन चक्रों के प्रयोग पर आधारित होती हैं।

जल के वाष्पन की तापीय धारिता बहुत अधिक होती है और वाष्प शीतक इसी का सदुपयोग करता है। जब जल (द्रव) को वाष्प में बदलते हैं तो यह आसपास की शुष्क हवा से ऊष्मा का शोषण करती है जिससे हवा ठण्डी हो जाती है। इस क्रिया में प्रशीतन (refrigeration) की अपेक्षा बहुत कम ऊर्जा की आवश्यकता होती है। ठण्डा करने के अलावा यह हवा में आर्द्रता की मात्रा को भी बढ़ाता है जो अति शुष्क क्षेत्रों में अतिरिक्त आराम देती है। 

वाष्प शीतक में बन्द-चक्र प्रशीतन नहीं होता बल्कि इसमें जल का लगातार ह्रास होता है।

एयर वाशर और वेट-कूलिंग टॉवर भी इसी सिद्धान्त पर काम करते हैं। 

 बाहरी कड़ियाँ 
 
 PATH Tech Inventory: Two Stage Evaporative Cooler
 PATH Tech Inventory: Evaporative Cooler
 Evaporative cooling simulation
 Coolerado indirect evaporative cooling
 Air Conditioning Repair Self Help Air Conditioning Repair
उषा कूलर प्राइस
श्रेणी:शीतलन प्रौद्योगिकी
संजीदा शेख़

संजीदा शेख(जन्म 20 दिसम्बर 1984) एक भारतीय टेलिविजन व फिल्म अभिनेत्री हैं। संजीदा शेख टीवी एक्‍टर आमिर अली के साथ शादी के बंधन में बंधी हैं। संजीदा शेख क्‍या होगा निंमो का', 'कयामत' और 'ईश्‍क का रंग सफेद' जैसे सीरियल्‍स में नजर आ चुकी हैं।

इन्हें भी देखें
 अचिंत कौर
 परिधि शर्मा
 निया शर्मा
 सना अमीन शेख
 अविका गोर

 सन्दर्भ 

श्रेणी:जीवित लोग
श्रेणी:भारतीय टेलीविज़न अभिनेत्री
श्रेणी:1984 में जन्मे लोग
श्रेणी:भारतीय मुस्लिम
श्रेणी:भारतीय नर्तकियां
तिआन्हे १

तिआन्हे १ () जिसे हिंदी में आकाश गंगा प्रथम भी कह सकते हैं, चीन का एक महासंगणक है। इसकी क्षमता २.५ पेटाफ्लॉप है। यह महासंगणक लिनक्स आधारित संचालन प्रणाली का प्रयोग करता है।<ref>{{Cite web |url=http://www.cbc.ca/news/technology/story/2010/10/28/technology-china-fastest-supercomputer.html |title=supercomputer called world's fastest - Tianhe-1 |access-date=9 जून 2012 |archive-url=https://web.archive.org/web/20121108092520/http://www.cbc.ca/news/technology/story/2010/10/28/technology-china-fastest-supercomputer.html |archive-date=8 नवंबर 2012 |url-status=live }}</ref> वर्तमान में जापान का के संगणक''' विश्व का सबसे शक्तिशाली महासंगणक है, जिसकी क्षमता ८.२ पेटाफ्लॉप है।

 इन्हें भी देखें 

 के संगणक
 सागा २२०
 सन्दर्भ 

श्रेणी:कंप्यूटर
श्रेणी:तकनीक
श्रेणी:सूचना प्रौद्योगिकी
सागा २२०

thumb|right|200px|सागा २२0सागा २२० भारतीय अंतरिक्ष अनुसंधान संगठन (इसरो) द्वारा निर्मित एक महासंगणक है। इसकी क्षमता २२० टेराफ्लॉप है। वर्तमान में यह भारत का सर्वाधिक क्षमतावान महासंगणक है। नई ग्राफिक प्रोसेसिंग यूरिन द्वारा अंतरिक्ष वैज्ञानिक सागा-२२0 का प्रयोग जटिल अंतरिक्ष समस्याओं को सुलझाने में कर रहे हैं। 

 इन्हें भी देखें 
 के संगणक

 तिआन्हे १

 सन्दर्भ 

श्रेणी:सुपर कंप्यूटर
श्रेणी:सूचना प्रौद्योगिकी
सेंट जेम्स स्क्वायर

सेंट जेम्स स्क्वायर () एक ऐतिहासिक त्रिकोणीय चौक है जो मॉनमाउथ काउंटी-नगर, मॉनमाउथशायर, वेल्स के मध्य में स्थित है। यह व्हाइटक्रॉस स्ट्रीट के पूर्वी अंत में स्थित है, मध्यकालीन शहर को घेरने वाली दीवारों के अंदर। इसी क्षेत्र में मॉनमाउथ युद्ध स्मारक और एतिहासिक इंडियन सेम का पेड़ हैं। इसी के साथ ही यह वर्ष 2010 में हुई एतिहासिक रूप से महत्वपूर्ण खोज का स्थान था जहाँ यह सिद्ध करने वाले कि मॉनमाउथ शहर में मध्यपाषाण काल के लोगों का बसाव था विरूपण साक्ष्य मिले थे।

 इतिहास और स्थान 
left|200px|thumb|जॉन स्पीड का 1610 का शहर का मानचित्र
सेंट जेम्स स्क्वायर में प्रथम व द्वितीय विश्व युद्ध में मॉनमाउथ शहर के शहीद हुए सैनिकों की स्मृति में बना मॉनमाउथ युद्ध स्मारक (मॉनमाउथ वॉर मेमोरियल) है। यह मूर्तिकार डब्ल्यू॰ क्लार्क द्वारा निर्मित किया गया था। स्मारक सन् 1921 में त्रिकोणीय सेंट जेम्स स्क्वायर के पश्चिमी कोने पे परिपक्व इंडियन सेम के पेड़ के सामने स्थापित किया गया था। यह इंडियन सेम का पेड़ (इंडियन बीन ट्री) सम्पूर्ण यूनाइटेड किंगडम में अपने प्रकार के सभी नमूनों में सबसे पुराना व बड़ा है। यह 1900 के आसपास चौक में लगाया गया था। ग्रेड द्वितीय सूचीबद्ध युद्ध स्मारक और सेम का पेड़ सन्निकट लॉन और फूलों के साथ रेलिंग से घिरे हुए हैं।

जबकि सेंट जेम्स स्क्वायर 1610 के मानचित्रकार जॉन स्पीड द्वारा बनाए गए मॉनमाउथ के मानचित्र में नहीं दर्शाया गया है, स्क्वायर के पास पूर्व में स्थित डिक्सटन गेट (पूर्व दरवाजा) इस शुरुआती सत्रहवीं सदी के मानचित्र में दिखाया गया है। सेंट जेम्स स्क्वायर मध्यकालीन शहर को घेरने वालो दीवारों के अंदर मौजूद है। चर्च स्ट्रीट का पूर्व विस्तार, व्हाइटक्रॉस स्ट्रीट स्क्वायर को घेरने वाले गोल चक्कर पर जा कर खत्म होती है। आधुनिक समय के कुछ मानचित्रों में व्हाइटक्रॉस स्ट्रीट का पूर्वी हिस्सा, जो मोंक स्ट्रीट के साथ प्रतिच्छेद से सेंट जेम्स स्क्वायर को घेरने वाले गोल चक्कर पर जा कर खत्म होता है, उसे भी सेंट जेम्स स्क्वायर के हिस्से के तौर पर ही संदर्भित किया जाता है, इस प्रकार व्हाइटक्रॉस स्ट्रीट पर स्थित कुछ इमारतों के दो पते है एक व्हाइटक्रॉस स्ट्रीट का और दूसरा सेंट जेम्स स्क्वायर का। इसके साथ ही सेंट जेम्स स्ट्रीट और ओल्ड डिक्सटन सड़क स्क्वायर की पूर्वी दिशा में एक-दूसरे को प्रतिच्छेद करते हैं।

 पुरातात्विक खोज 
वर्ष 2010 में सेंट जेम्स स्क्वायर में पुरातात्विक रूप से एक एतिहासिक व महत्वपूर्ण खोज हुई थी। असल में सेंट जेम्स स्क्वायर और वेईब्रिज स्ट्रीट में मुख्य गैस की लाइन बदलने का कार्य चल रहा था। इस कार्य में हुई खुदाई के दौरान मध्यपाषाण काल के पत्थर के औजार मिले थे। यह विरूपण साक्ष्य यह सिद्ध करते है कि मॉनमाउथ शहर में मध्यपाषाण युग की बस्तियाँ थी।

 सन्दर्भ 

श्रेणी:मॉनमाउथ
श्रेणी:मॉनमाउथ की सड़कें
ह्वेल

thumb|230px|एक ह्वेल और उसका बच्चा
तिमि या ह्वेल समुद्रों में रहने वाला एक स्तनधारी प्राणी है जिसे जीव-वैज्ञानिक वर्गीकरण के नज़रिए से सीटेशया के गण में शामिल किया जाता है। ह्वेल अक्सर भीमकाय आकार के होते हैं और सभी स्तनधारियों की तरह वे सांस केवल वायु में ले सकते हैं (यानि पानी में रहकर नहीं ले सकते)। व्हेलों के सिरों पर एक सांस लेने का छेद होता है और वह समय-समय पर पानी की सतह पर आकर इस से सांस खींचते हैं। नीली तिमि विश्व का सबसे बड़ा ज्ञात जानवर है और यह हाथियों और प्राचीन डाइनोसौरों से कई गुना बड़ा आकार रखता है। नीली तिमि ३० मीटर (९८ फ़ुट) लम्बी और १८० टन का वज़न रख सकती है जबकि पिग्मी स्पर्म तिमि जैसी तिमि की छोटी प्रजातियाँ केवल ३.५ मीटर (११ फ़ुट) की ही होती है।What is the biggest animal ever to exist on Earth? , How Stuff Works, Accessed 2007-05-29

व्हेलें दुनिया भर के समुद्रों और महासागरों में बस्ती हैं और इनकी संख्या लाखों में अनुमानित है लेकिन २०वीं सदी में इनका औद्योगिक पैमाने पर शिकार होने से इनकी बहुत सी जातियों पर हमेशा के लिए विलुप्त होने का संकट मंडराने लगा था। उसके बाद बहुत से देशों में व्हेलों के शिकार पर पाबंदी लगाई जिस से इस ख़तरे से उभरने में कुछ मदद मिली है।

 इन्हें भी देखें 
 सीटेशया

 सन्दर्भ 

श्रेणी:स्तनधारी
श्रेणी:समुद्री जीव
श्रेणी:सीटेशियाई
चन्द्रशेखर प्रसाद

चन्द्रशेखर प्रसाद,(जन्म 20 सिंतबर 1964) उनके जन्म के आठ साल बाद उनके पिता जीवन सिंह का देहांत हो गया। प्रशाद जवाहरलाल नेहरू विश्वविद्यालय के एक भारतीय छात्र नेता थे और जो छात्रों के संघ के अध्यक्ष एवं भारतीय कम्युनिस्ट पार्टी (मार्क्सवादी-लेनिनवादी) मुक्ति के एक कार्यकर्ता भी थे। 31 मार्च 1997 को कुख्यात राजनीतिक अपराधी और राष्ट्रीय जनता दल के पूर्व सरगना मोहम्मद शहाबुद्दीन ने अपनी पार्टी द्वारा आहूत हड़ताल के समर्थन में उत्तर-बिहार के जिला सिवान में नुक्कड़ सभाओं को संबोधित करने के दौरान उनकी गोली मार कर हत्या कर दी गयी। इस हत्या के कारण भारत में बड़े पैमाने पर छात्र विरोधी प्रदर्शन हुए। उनके बड़े पैमाने पर किये गए कामो के कारण, उन्हें भारत के अंदरूनी हिस्सों में उच्च स्तर के सम्मान के साथ देखा जाता है।

प्रारंभिक जीवन

उनका जन्म बिहार राज्य के सिवान ज़िले में हुआ था और उनकी स्कूली शिक्षा सैनिक स्कूल, तिलैया में हुई थी, जहाँ से वह राष्ट्रीय रक्षा अकादमी (भारत) में शामिल हो गए,लेकिन जल्द ही वे यहाँ से चले गए। बाद में उन्होंने जवाहरलाल नेहरू विश्वविद्यालय में शामिल होने से पहले पटना विश्वविद्यालय में अध्ययन किया। उनकी रुचि लोकसेवा में खो जाने की थी, एक बार प्रसाद ने कहा था
हाँ, मेरी व्यक्तिगत महत्वकांक्षा है- भगत सिंह की तरह जीवन और चे ग्वेरा की तरह मौत।

हत्या

जेएनयू में अपने कार्यकाल के अंत में, चन्द्रशेखर ने पूर्णकालिक पार्टी कार्यकर्ता के रूप में सीवान लौटने का विकल्प चुना। जनता दल (अब राष्ट्रीय जनता दल), जिसने बिहार प्रांत में सरकार चलाई थी, सीपीआई-एमएल के प्रमुख कार्यकर्ताओं के खिलाफ अभियान चला रहा था। इसी में 1990 और 1996 के बीच जिला समिति के नेताओं सहित 70 से अधिक लोग मारे गए थे।

31 मार्च 1997 को चन्द्रशेखर और एक अन्य कार्यकर्ता श्याम नारायण यादव को उनकी पार्टी द्वारा आहूत हड़ताल के समर्थन में सड़क के किनारे सभा को संबोधित करने के दौरान गोली मार दी गई थी।

सीपीआई-एमएल (लिबरेशन) का आरोप है कि हत्या सिवान के पूर्व संसद सदस्य मोहम्मद शहाबुद्दीन के इशारे पर की गई थी, जो जनता दल के थे।

दिल्ली के साथ-साथ बिहार में भी हत्या के खिलाफ हजारों छात्रों के विरोध प्रदर्शन हुए। दिल्ली में एक विरोध प्रदर्शन में भाग लेने वाले छात्रों को बिहार के पूर्व मुख्यमंत्री के बहनोई साधु यादव द्वारा अवैध रूप से निकाल दिया गया था।

संदर्भ

श्रेणी:भारत में हत्याकांड
अद्वैत आश्रम

right|300px|thumb|अद्वैत आश्रम, मायावती
अद्वैत आश्रम रामकृष्ण मठ की एक शाखा आश्रम और प्रकाशन विभाग है, जो भारत के उत्तराखण्ड राज्य के चम्पावत जिले में मायावती नामक स्थान पर स्थित है। यह स्थान समुद्र तट से ६४०० फीट ऊंचाई पर टनकपुर रेलवे स्टेशन से ८८ किमी तथा काठगोदाम रेलवे स्टेशन से १६७ किमी दूर चम्पावत जिले के अंतर्गत लोहाघाट नामक स्थान से उत्तर पश्चिम जंगल में ९ किमी पर है। देवदार, चीड़, बांज व बुरांश की सघन वनराजि के बीच अद्भु्त नैसर्गिक सौन्दर्य के मध्य मणि के समान यह आश्रम आगंतुकों को निर्मल शान्ति प्रदान करता है। यह आश्रम रामकृष्ण मिशन के अंग्रेजी और हिन्दी पुस्तकों का एक प्रमुख प्रकाशक है। प्रकाशन विभाग का कार्यालय कोलकाता में स्थित है।

स्वामी विवेकानन्द की प्रेरणा से उनके संन्यासी शिष्य स्वामी स्वरूपानंद और अंग्रेज शिष्य कैप्टन जे एच सेवियर और उनकी पत्नी श्रीमती सी ई सेवियर ने मिलकर १९ मार्च १८९९ में इसकी स्थापना की थी। सन् १९०१ में कैप्टन जे एच सेवियर के देहांत का समाचार जानकर स्वामी विवेकानंद श्रीमती सेवियर को सांत्वना देने के निमित्त मायावती आये थे। तब वे इस आश्रम में ३ से १८ जनवरी तक रहे। कैप्टेन की मृत्यु के पंद्रह वर्ष बाद तक श्रीमती सेवियर आश्रम में सेवाकार्य करती रहीं। 

स्वामी विवेकानंद की इच्छानुसार मायावती आश्रम में कोई मंदिर या मूर्ति नहीं है, इसलिए यहाँ सनातनी परम्परानुरूप किसी प्रतीक की पूजा नहीं होती । यहां हर एकादशी के दिन सांयकाल में रामनाम संकीर्तन होता है।

१९०३ में यहाँ एक धर्मार्थ रूग्णालय की स्थापना की गई, जिसमें गरीबों की निशुल्क चिकित्सा की जाती है। यहाँ की गौशाला में अच्छी नस्ल की स्वास्थ्य/स्वस्थ गायें हैं, यात्रीगण इनके शुद्ध, ढूध का रसास्वादन प्रात: नाश्ते के समय और रात्रि भोजन के उपरांत ले सकते हैं। आश्रम में १९०१ में स्थापित एक छोटा पुस्तकालय भी है, जिसमें अध्यात्म व् दर्शन सहित अनेक विषयों से सम्बद्ध पुस्तकें संकलित हैं। 
आश्रम से लगभग दो सौ मीटर दूर एक छोटी अतिथिशाला भी है, जहां बाहर से आने वाले साधकों के ठहरने की व्यवस्था है।

प्रबुद्ध भारत पत्रिका का प्रकाशन यहीं से आरम्भ हुआ।

 बाहरी कड़ियाँ 
 111 वर्ष पूर्व मायावती आश्रम पहुंचे थे विवेकानंद
 देवत्व से भरे मौन के पल (अद्वैत आश्रम, मायावती)

श्रेणी:आश्रम
गण (जीवविज्ञान)

thumb|200px|गण जीववैज्ञानिक वर्गीकरण की एक श्रेणी है और एक गण में कई प्राणी कुल आते हैं
गण (अंग्रेज़ी: order, ऑर्डर; लातिनी: ordo, ओर्दो) जीववैज्ञानिक वर्गीकरण में जीवों के वर्गीकरण की एक श्रेणी होती है। एक गण में एक-दुसरे से समानताएँ रखने वाले कई सारे जीवों के कुल आते हैं। ध्यान दें कि हर जीववैज्ञानिक कुल में बहुत सी भिन्न जीवों की जातियाँ-प्रजातियाँ सम्मिलित होती हैं।The Evolution and Extinction of the Dinosaurs, David E. Fastovsky, David B. Weishampel, pp. 68, Cambridge University Press, 2005, ISBN 978-0-521-81172-9, ... Biological classification ... The categories that he established - now a memorized mantra - are (in order of decreasing size), kingdom, phylum, class, order family, genus, species ...

 लातिनी भाषा में नाम 
गणों के नाम अधिकतर लातिनी भाषा में होते हैं क्योंकि जीववैज्ञानिक वर्गीकरण की प्रथा १७वीं और १८वीं सदियों में यूरोप में शुरू हुई थी और उस समय वहाँ लातिनी ज्ञान की भाषा मानी जाती थी। यह रिवायत अभी तक चलती आई है। आधुनिक काल में इस्तेमाल होने वाली वर्गीकरण व्यवस्था १८वीं शताब्दी में कार्ल लीनियस नामक स्वीडी वैज्ञानिक ने की थी।

 उदाहरण 
 मानव एक जीववैज्ञानिक जाति है जिसका वैज्ञानिक नाम 'होमो सेपियन्ज़' (Homo sapiens) है।
 होमो (Homo) एक जीववैज्ञानिक वंश है जिसमें मानव और मानव से मिलती-जुलती निअंडरथल मानव जैसी कई और जातियाँ थीं - आधुनिक काल में मानवों को छोड़कर इस वंश की अन्य सभी जातियाँ विलुप्त हो चुकी हैं।
 होमिनिडाए (Hominidae), जिसे हिन्दी में 'मानवनुमा' कह सकते हैं, एक जीववैज्ञानिक कुल है जिसमें मनुष्य, चिम्पान्ज़ी, गोरिल्ला और ओरन्गउटान जैसे सभी बड़े अकार वाले वानर वंश आते हैं।
 प्राइमेट (Primate), जिसे हिन्दी में 'नरवानर' कह सकते हैं, एक जीववैज्ञानिक गण है जिसमें मानव और सारे मानवनुमा कपियों के अलावा, सभी बन्दर, लीमर, तारसियर जैसे सदस्यों वाले सभी कुल आते हैं।
 स्तनधारी (Mammalia, मैमेलिया) एक जीववैज्ञानिक वर्ग है जिसमें स्तनधारी जानवरों वाले सभी गण आते हैं - यानी इस वर्ग में मनुष्य, भेड़िये, व्हेल, चूहे, घोड़े और कुत्ते सभी सम्मिलित हैं।
 कोरडेटाए (Chordatae), जिसे हिन्दी में 'रज्जुकी' कहते हैं, एक जीववैज्ञानिक संघ है जिसमें वे सभी वर्ग आते हैं जिनके सदस्य जानवरों के पास रीढ़ की हड्डी होती है - इसमें मनुष्य, गिरगिट, मेंढक, मछली, वग़ैराह शामिल हैं।
 ऐनीमेलिया (Animalia), जिसे हिन्दी में 'जंतु' कहा जा सकता है, एक जीववैज्ञानिक जगत है जिसमें सभी जंतुओं वाले संघ आते हैं, लेकिन पौधे, इत्यादि नहीं आते - इसमें मनुष्य, मकड़ी, ओक्टोपस वग़ैराह सभी प्राणी शामिल हैं।

 इन्हें भी देखें 
 जीववैज्ञानिक वर्गीकरण
 कुल (जीवविज्ञान)

 सन्दर्भ 

श्रेणी:जीववैज्ञानिक वर्गीकरण
श्रेणी:जीव विज्ञान
*
मूनमून दत्ता

मुनमुन दत्ता एक भारतीय फ़िल्म अभिनेत्री हैं। वर्त्तमान में मुनमुन तारक मेहता का उल्टा चश्मा नामक धारावाहिक में कार्यरत हैं।

प्रारंभिक जीवन और शिक्षा
दत्ता का जन्म 28 सितंबर 1987 को पश्चिम बंगाल के दुर्गापुर में हुआ था।. उन्होंने अंग्रेजी में मास्टर डिग्री पूरी की। कोलकाता में, वह आकाशवाणी और दूरदर्शन के लिए एक बाल गायिका के रूप में काम करती थीं।  पुणे में रहते हुए, दत्ता ने फैशन शो में भाग लिया। वह मुंबई आई और ज़ी टीवी के 2004 के धारावाहिक हम सब बाराती में अभिनय की शुरुआत की। उनकी पहली फिल्म भूमिका कमल हासन की मुंबई एक्सप्रेस में थी। 2006 में, वह फिल्म हॉलिडे में दिखाई दीं।

 करियर 
मुनमुन दत्ता ने 2005 में मूवी मुंबई एक्सप्रेस से बॉलीवुड में अपनी शुरुआत की और फिर उन्होंने सह-कलाकार डिनो मोरिया के साथ हॉलिडे - 2006 में एक भूमिका निभाई। अपने शुरुआती करियर में, उन्होंने कई मॉडलिंग कार्यक्रमों और विज्ञापनों में भाग लिया। उन्होंने अपने अभिनय करियर की शुरुआत ज़ी टीवी के शो हम सब बाराती से की, जिसमें वह मीठी की भूमिका में दिखाई दीं। मुनमुन को शाहरुख के साथ एक नामी पेन कंपनी के टीवी विज्ञापन में देखा गया था। विज्ञापन में, मुनमुन ने एक नर्स की भूमिका निभाई, जबकि शाहरुख रोगी हैं।

इन्हें भी देखें
 श्वेता साल्वे
 टीना दत्ता
 मधुरा नायक
 सुरभि ज्योति
 सुकृति कांडपाल

 सन्दर्भ 

श्रेणी:1984 में जन्मे लोग
श्रेणी:जीवित लोग
श्रेणी:भारतीय टेलीविज़न अभिनेत्री
श्रेणी:हिन्दी अभिनेत्री
श्रेणी:भारतीय अभिनेत्री
श्रेणी:पश्चिम बंगाल के लोग
टीना दत्ता

टीना दत्ता (जन्म: 27 नवम्बर 1991) एक भारतीय फ़िल्म अभिनेत्री हैं। टीना दत्ता ने कलर्स पर चलाये गए उतरन धारावाहिक एक मुख्य किरदार निभाया था।

करियर 
5 साल की उम्र में, दत्ता ने सिस्टर निवेदिता नाम की एक टेलीविजन धारावाहिक में अभिनय किया, जो 1 99 2 में था और जल्द ही फिल्मों में अभिनय शुरू कर दिया, जहां उन्होंने पिटा मटर सांता, डुस संख्या बरसी, सागरकन्या और नायिका की बेटी की भूमिका निभाई। उसने खेला जैसे बंगाली टेलीविज़न साबुन में अभिनय किया था, जहां उन्होंने एक ठग खेला था जिसे दीपंकर डी ने अपनी बेटियों सुदिप्ता और दुर्गा पर जासूसी करने का काम किया था। 

दत्ता ने ऋतुपर्णो घोष की 2003 की फिल्म चोखेर बाली में 16 साल की उम्र में ऐश्वर्य राय के साथ काम किया। बाद में उन्होंने 2005 की हिंदी फिल्म परिणीता में युवा ललिता की भूमिका निभाई। 

दत्ता ने कलर्स टीवी पर किसी ऐनी को हैई की कहानियों में से एक में काला जादू शिकार की भूमिका निभाई। बाद में दत्ता को हिंदी टीवी पर उत्तराण पर इश्क वीर सिंह बुंदेला और उसके साथ ही स्क्रीन की बेटी पर मुख्य भूमिका मिली।

 इन्हें भी देखें 
 मीरा चोपड़ा
 अदा खान
 राय लक्ष्मी
 अंजुम फाकीह
 हिना खान
 मूनमून दत्ता

 सन्दर्भ 

इन्हें भी देखें
 
 

श्रेणी:1991 में जन्मे लोग
श्रेणी:जीवित लोग
श्रेणी:भारतीय टेलीविज़न अभिनेत्री
श्रेणी:हिन्दी अभिनेत्री
श्रेणी:भारतीय अभिनेत्री
श्रेणी:कोलकाता के लोग
ब्रैंपटन

ब्रैंपटन () कनाडा के सबसे बड़े राज्य ओण्टारियो के ग्रेटर टोरंटो एरिया का तीसरा सबसे बड़ा शहर है। यह पील की क्षेत्रीय नगर पालिका (रिज़नल मुंसीपाल्टी ऑफ पील) की सीट है। वर्ष 2011 में हुई जनगणना के अनुसार ब्रैंपटन की आबादी 523,911 थी, जो इसे कनाडा के अंदर नौवां सबसे बड़ा शहर बनाती है। औसत आयु 33.7 होने के कारण यह ग्रेटर टोरंटो एरिया का सबसे युवा समुदाय है। ब्रैंपटन की कनाडा में दक्षिण एशियाई लोगों की सबसे अधिक एकाग्रता है, इसकी 31.7% आबादी दक्षिण एशियाई मूल की है। 
 
ब्रैंपटन को 1853 में एक गाँव के रूप में निगमित किया गया था। इसका यह नाम इसे इंग्लैंड की कम्ब्रिया काउंटी के ब्रैंपटन ग्रामीण नगर से मिला था। एक समय में ब्रैंपटन कनाडा के फूलों के शहर (द फ्लॉवर टाउन ऑफ कैनेडा) के नाम से जाना जाता था। यह शीर्षक शहर में स्थित बड़े ग्रीनहाउस उद्योग के कारण मिला था। वर्तमान समय में शहर के प्रमुख आर्थिक क्षेत्रों में उन्नत विनिर्माण, खुदरा प्रशासन और संभार-तंत्र, सूचना और संचार प्रौद्योगिकी, खाद्य और पेय पदार्थ, जीवन विज्ञान और व्यापार सेवाएँ शामिल हैं।

 इन्हें भी देखें 
 पील डिस्ट्रिक्ट स्कूल बोर्ड

 सन्दर्भ 

 बाहरी कड़ियाँ 

 ब्रैंपटन शहर की आधिकारिक वेबसाइट

श्रेणी:ओण्टारियो के शहर
केबीटीवी-सीए (KBTV-CA)

केबीटीवी-सीए, जो प्रसारण में केबीटीवी ग्लोबल टेलीविज़न व क्रॉसिंगस् टीवी के नाम से भी जाना जाता है, सैक्रामेण्टो, कैलिफ़ोर्निया में आधारित दूरदर्शन केन्द्र (टेलीविज़न स्टेशन) है। स्टेशन स्थानीय स्तर पे अति उच्च आवृति पे बहुसांस्कृतिक स्वतंत्र स्टेशन के तौर पे प्रसारण करता है। स्टेशन सम्पूर्ण कैलिफ़ोर्निया की केन्द्रीय घाटी में कॉमकास्ट केबल ऑपरेटर के चैनल 238 और ग्रेटर न्यूयॉर्क शहर में टाइम वार्नर केबल के चैनल 503 पर प्रसारित होता है।

इसका स्वामित्व टॉवर ऑफ बैबल ब्रॉडकास्टिंग के पास है। स्टेशन विभिन्न नस्लीय भाषाओं में अपने कार्यक्रम प्रसारित करता है तथा इसके साथ ही देर रात के घंटों में अंग्रेज़ी भाषा के इन्फोमर्शियल भी।

 बाहरी कड़ियाँ 
 

श्रेणी:कैलिफ़ोर्निया के टेलीविज़न स्टेशन
वर्ग (जीवविज्ञान)

thumb|200px|वर्ग जीववैज्ञानिक वर्गीकरण की एक श्रेणी है और एक वर्ग में कई प्राणी गण आते हैं
वर्ग (  लैटिन : classis,  फ्रेंच: classe, अंग्रेज़ी: class, क्लास) जीववैज्ञानिक वर्गीकरण में जीवों के वर्गीकरण की एक श्रेणी होती है। आधुनिक जीववैज्ञानिक वर्गीकरण में यह श्रेणी गणों (ओर्डरों) से ऊपर और संघों (फ़ायलमों) के नीचे आती है, यानि एक वर्ग में बहुत से गण होते हैं और बहुत से वर्गों को एक फ़ायलम में संगठित किया जाता है। ध्यान दें कि हर जीववैज्ञानिक वर्ग में बहुत सी भिन्न जीवों की जातियाँ-प्रजातियाँ सम्मिलित होती हैं।The Evolution and Extinction of the Dinosaurs, David E. Fastovsky, David B. Weishampel, pp. 68, Cambridge University Press, 2005, ISBN 978-0-521-81172-9, ... Biological classification ... The categories that he established - now a memorized mantra - are (in order of decreasing size), kingdom, phylum, class, order family, genus, species ...

 लातिनी भाषा में नाम 
जीववैज्ञानिक वर्गों के नाम अधिकतर लातिनी भाषा में होते हैं क्योंकि जीववैज्ञानिक वर्गीकरण की प्रथा १७वीं और १८वीं सदियों में यूरोप में शुरू हुई थी और उस समय वहाँ लातिनी ज्ञान की भाषा मानी जाती थी। यह रिवायत अभी तक चलती आई है। आधुनिक काल में इस्तेमाल होने वाली वर्गीकरण व्यवस्था १८वीं शताब्दी में कार्ल लीनियस नामक स्वीडी वैज्ञानिक ने की थी।

 उदाहरण 
 मानव एक जीववैज्ञानिक जाति है जिसका वैज्ञानिक नाम 'होमो सेपियन्ज़' (Homo sapiens) है
 होमो (Homo) एक जीववैज्ञानिक वंश है जिसमें मानव और मानव से मिलती-जुलती निअंडरथल मानव जैसी कई और जातियाँ थीं - आधुनिक काल में मानवों को छोड़कर इस वंश की अन्य सभी जातियाँ विलुप्त हो चुकी हैं
 होमिनिडाए (Hominidae), जिसे हिन्दी में 'मानवनुमा' कह सकते हैं, एक जीववैज्ञानिक कुल है जिसमें मनुष्य, चिम्पान्ज़ी, गोरिल्ला और ओरन्गउटान जैसे सभी बड़े अकार वाले वानर वंश आते हैं
 प्राइमेट (Primate), जिसे हिन्दी में 'नरवानर' कह सकते हैं, एक जीववैज्ञानिक गण है जिसमें मानव और सारे मानवनुमा कपियों के अलावा, सभी बन्दर, लीमर, तारसियर जैसे सदस्यों वाले सभी कुल आते हैं
 स्तनधारी (Mammalia, मैमेलिया) एक जीववैज्ञानिक वर्ग है जिसमें स्तनधारी जानवरों वाले सभी गण आते हैं - यानी इस वर्ग में मनुष्य, भेड़िये, व्हेल, चूहे, घोड़े और कुत्ते सभी सम्मिलित हैं
 कोरडेटाए (Chordatae), जिसे हिन्दी में 'रज्जुकी' कहते हैं, एक जीववैज्ञानिक संघ है जिसमें वे सभी वर्ग आते हैं जिनके सदस्य जानवरों के पास रीढ़ की हड्डी होती है - इसमें मनुष्य, गिरगिट, मेंढक, मछली, वग़ैराह शामिल हैं
 ऐनीमेलिया (Animalia), जिसे हिन्दी में 'जंतु' कहा जा सकता है, एक जीववैज्ञानिक जगत है जिसमें सभी जंतुओं वाले संघ आते हैं, लेकिन पौधे, इत्यादि नहीं आते - इसमें मनुष्य, मकड़ी, ओक्टोपस वग़ैराह सभी प्राणी शामिल हैं

 इन्हें भी देखें 
 जीववैज्ञानिक वर्गीकरण
 गण (जीवविज्ञान)

 सन्दर्भ 

श्रेणी:जीववैज्ञानिक वर्गीकरण
श्रेणी:जीव विज्ञान
*
संघ (जीवविज्ञान)

thumb|200px|संघ जीववैज्ञानिक वर्गीकरण की एक श्रेणी है और एक संघ में कई प्राणी वर्ग आते हैं
संघ (अंग्रेज़ी: phylum, फ़ायलम) जीववैज्ञानिक वर्गीकरण में जीवों के वर्गीकरण की एक श्रेणी होती है। आधुनिक जीववैज्ञानिक वर्गीकरण में यह श्रेणी वर्गों (क्लासों) से ऊपर और जगत (किंगडम) के नीचे आता है, यानि एक संघ में बहुत से वर्ग होते हैं और बहुत से संघों को एक जीववैज्ञानिक जगत में संगठित किया जाता है। ध्यान दें कि हर जीववैज्ञानिक संघ में बहुत सी भिन्न जीवों की जातियाँ-प्रजातियाँ सम्मिलित होती हैं।The Evolution and Extinction of the Dinosaurs, David E. Fastovsky, David B. Weishampel, pp. 68, Cambridge University Press, 2005, ISBN 978-0-521-81172-9, ... Biological classification ... The categories that he established - now a memorized mantra - are (in order of decreasing size), kingdom, phylum, class, order family, genus, species ...

 लातिनी भाषा में नाम 
जीववैज्ञानिक संघों के नाम अक्सर लातिनी भाषा में होते हैं क्योंकि जीववैज्ञानिक वर्गीकरण की प्रथा १७वीं और १८वीं सदियों में यूरोप में शुरू हुई थी और उस समय वहाँ लातिनी ज्ञान की भाषा मानी जाती थी। यह रिवायत अभी तक चलती आई है। आधुनिक काल में इस्तेमाल होने वाली वर्गीकरण व्यवस्था १८वीं शताब्दी में कार्ल लीनियस नामक स्वीडी वैज्ञानिक ने की थी।

 उदाहरण 
 मानव एक जीववैज्ञानिक जाति है जिसका वैज्ञानिक नाम 'होमो सेपियन्ज़' (Homo sapiens) है
 होमो (Homo) एक जीववैज्ञानिक वंश है जिसमें मानव और मानव से मिलती-जुलती निअंडरथल मानव जैसी कई और जातियाँ थीं - आधुनिक काल में मानवों को छोड़कर इस वंश की अन्य सभी जातियाँ विलुप्त हो चुकी हैं
 होमिनिडाए (Hominidae), जिसे हिन्दी में 'मानवनुमा' कह सकते हैं, एक जीववैज्ञानिक कुल है जिसमें मनुष्य, चिम्पान्ज़ी, गोरिल्ला और ओरन्गउटान जैसे सभी बड़े अकार वाले वानर वंश आते हैं
 प्राइमेट (Primate), जिसे हिन्दी में 'नरवानर' कह सकते हैं, एक जीववैज्ञानिक गण है जिसमें मानव और सारे मानवनुमा कपियों के अलावा, सभी बन्दर, लीमर, तारसियर जैसे सदस्यों वाले सभी कुल आते हैं
 स्तनधारी (Mammalia, मैमेलिया) एक जीववैज्ञानिक वर्ग है जिसमें स्तनधारी जानवरों वाले सभी गण आते हैं - यानी इस वर्ग में मनुष्य, भेड़िये, व्हेल, चूहे, घोड़े और कुत्ते सभी सम्मिलित हैं
 कोरडेटाए (Chordatae), जिसे हिन्दी में 'रज्जुकी' कहते हैं, एक जीववैज्ञानिक संघ है जिसमें वे सभी वर्ग आते हैं जिनके सदस्य जानवरों के पास रीढ़ की हड्डी होती है - इसमें मनुष्य, गिरगिट, मेंढक, मछली, वग़ैराह शामिल हैं
 ऐनीमेलिया (Animalia), जिसे हिन्दी में 'जंतु' कहा जा सकता है, एक जीववैज्ञानिक जगत है जिसमें सभी जंतुओं वाले संघ आते हैं, लेकिन पौधे, इत्यादि नहीं आते - इसमें मनुष्य, मकड़ी, ओक्टोपस वग़ैराह सभी प्राणी शामिल हैं

 इन्हें भी देखें 
 जीववैज्ञानिक वर्गीकरण
 वर्ग (जीवविज्ञान)

 सन्दर्भ 

श्रेणी:जीववैज्ञानिक वर्गीकरण
श्रेणी:जीव विज्ञान
जी आर गोपीनाथ

कैप्टन जी आर गोपीनाथ भारत में कम लागत के हवाई यात्रा को आम लोगों तक लाने में अग्रणी है। वह कम लागत वाली एयरलाइन एयर डेक्कन के संस्थापक है। वह राष्ट्रीय रक्षा अकादमी से स्नातक की उपाधि प्राप्त की है और भारतीय सेना में योगदान दिया।

 जीवन वृत्त 

गोरुर रामास्वामी गोपीनाथ गोरुर, कर्नाटक के गांव में पैदा हुआ थे। उन्होनें एक गांव के स्कूल में तत्पश्चात् सैनिक स्कूल, बीजापुर में शिक्षा प्राप्त की

वह कर्नाटक के हसन जिले में Gorur नामक एक छोटे से गांव में पैदा हुआ था। उनके पिता एक गरीब स्कूल शिक्षक और एक किसान के रूप में अच्छी तरह से था। वह पांचवीं कक्षा तक कन्नड़ माध्यम के स्कूल के लिए गया था जिसके बाद उन्होंने बीजापुर के सैनिक स्कूल गया था

सन्दर्भ
श्रेणी:हवाई जहाज
श्रेणी:भारतीय उद्योगपति
पंकज राग

पंकज राग हिंदी के सुप्रसिद्ध कवि हैं। उन्हें हिंदी कविता में अपने विशिष्ट योगदान के कारण केदार सम्मान से सम्मानित किया गया है।
 जन्म 
30 अक्टूबर 1964 
जन्मस्थान=मुजफ़्फ़रपुर, बिहार, भारत 
 कृतियाँ 
यह भूमंडल की रात है, धुनों की यात्रा 
2010 केदार सम्मान प्रतिष्ठित सम्मान और पुरस्कार
 निवेदन 
यदि आपके पास अन्य विवरण् उपलब्ध है तो कृपया विकिपीडिया को भेजें

श्रेणी:1964 में जन्मे लोग
श्रेणी:बिहार के लोग
श्रेणी:जीवित लोग
श्रेणी:हिन्दी कवि
सिल कन्वर्टर

सिल कन्वर्टर एक देवनागरी फॉण्ट परिवर्तक है। यह बॉब ईटन द्वारा विकसित किया गया है। यह माइक्रोसॉफ्ट वर्ड तथा ऍक्सल में फॉर्मेटिंग बरकरार रखते हुये परिवर्तन कर सकता है। यदि अंग्रेजी टैक्स्ट भिन्न फॉण्ट में हो तो उसे अपरिवर्तित रखा जा सकता है। बल्क कन्वर्टर द्वारा बड़ी आकार की फाइलों को तेज गति से परिवर्तित किया जा सकता है। इसकी एकमात्र कमी यह है कि इसमें सीमित फॉण्टों हेतु समर्थन है हालाँकि इसमें वैज्ञानिक एवं तकनीकी हिन्दी समूह के परिवर्तकों को जोड़कर समर्थित फॉण्टों की संख्या को बढ़ाया जा सकता है।

सिल कन्वर्टर में निम्नलिखित फॉण्टों हेतु समर्थन है।
 कृतिदेव ०१०
 कृतिदेव ०११
 कृतिदेव २९०
 सुशा
 प्रीति देवनागरी
 आइलीप
 इस्की
 कांतिपुर देवनागरी

 बाहरी कड़ियाँ 
 
 Sil Converter : कृतिदेव, शुषा इत्यादि फ़ॉन्टों को यूनिकोड में 100% शुद्धता से परिवर्तित करने वाला कन्वर्टर
 सिल कन्वर्टर + गूगल तकनीकी हिन्दी समूह फ़ॉन्ट कन्वर्टर = पाठ फ़ॉर्मेटिंग सुविधा सहित दर्जनों फ़ॉन्ट कन्वर्टर
अफ़सर बिटिया

अफ़सर बिटिया ज़ी टीवी पर एक हिन्दुस्तानी टेलीविजन ओपेरा प्रसारण है।

 कलाकार 
 मितली नाग ... कृष्ण राज
 किन्शुक महाजान ... पिन्टु सिंह
 शिवशक्ति सचदेव ... पिंकी
 मोनिका खन्ना ... स्वती
 यश सिंह ... बब्लु सिंह
 मीना मिर ... सरस्वति
 शाबाज़ खान ... तुन्तुं सिंह
 प्रची पाठक ... दिती चाची
 नीरज सूद ... नीरज
 विरेन्द्र सक्सेना ... विद्यापति राज
 इन्दिरा क्रिशन ... गंगादेवी सिंह
 नेहा प्रजापति ... मनिसा

 पुरस्कार 
 अवार्ड्स  साल  श्रेणी  नामांकित व्यक्ति  परिणामइन्डियन तेली अवार्ड्स २०१२  बेस्ट अक्त्रेस इन अ नेगटव रोल  पिंकी राज (शिवशक्ति सचदेव)  नामित फ्रेश न्यू फेस (फीमेल)  कृष्ण राज (मितली नाग)  नामित बेस्ट प्रोग्रेम विथ अ गुड सोशल मेसिज  अफ़सर बिटिया  जीत

 सन्दर्भ 

श्रेणी:भारतीय टेलीविजन धारावाहिक
प्रभुप्रकाश

एपिफ़नी (Epiphany) अथवा 'प्रभुप्रकाश' नामक ईसाई पर्व परम्परागत रूप से ६ जनवरी को मनाया जाता है। यह लगभग सन्‌ 200 ई. में प्राच्य चर्च में प्रारंभ हुआ। बाद में वह पर्व पाश्चात्य चर्च में भी फैल गया। प्रारंभ में वह ईश्वरीय शक्ति के आविर्भाव तथा ईसा के जन्म के आदर में मनाया जाता था। बाद में क्रिस्मस (25 दिसंबर) ही ईसा का एकमात्र जन्मपर्व रह गया और एफ़िनी (6 जनवरी) का पर्व, बाइबिल में वर्णित ईसा की जीवनी की तीन घटनाओं का, संस्मरणोत्सव बन गया। अर्थात्‌ ज्ञानी पुरुषों की आराधना, जॉर्डन नदी में ईसा का बपतिस्मा तथा काना नगर में ईसा का प्रथम चमत्कार : तीन घटनाओं के संस्मरण में यह पर्व मनाया जाने लगा।

 बाहरी कड़ियाँ 
 Catholic Encyclopedia: Epiphany
 Epiphany Celebration
 The Epiphany Season at the Christian Resource Institute
 Holidays Calendar - Epiphany

श्रेणी:ईसाई धर्म
कजकी बाँध

thumb|240px|कजकी बाँध
कजकी बाँध (फ़ारसी: , सद कजकी; अंग्रेजी: Kajaki Dam), जिसे कजकई बाँध भी कहा जाता है दक्षिणी अफ़ग़ानिस्तान के हेलमंद प्रान्त में हेलमंद नदी पर स्थित एक बड़ा जलविद्युत बाँध है। यह कंदहार शहर से १६१ किमी पश्चिमोत्तर में स्थित है। इस से ३३ मेगावाट बिजली बनाई जाती है और इसके पानी के ज़रिये ६,५०,००० हेकटर ज़मीन सींची जाती है जो इस बाँध के बिना बंजर होती। बाँध की ऊंचाई १०० मीटर है और नदी को २७० मीटर की चौड़ाई पर लांघता है। यह सीस्तान द्रोणी में पानी पहुँचाने वाले मुख्य जलसम्भर को नियंत्रित करता है।Taliban stalls key hydroelectric turbine project in Afghanistan , Jon Boone, The Guardian, Accessed 14 दिसम्बर 2009

 इन्हें भी देखें 
 हेलमंद नदी
 सीस्तान द्रोणी
 हेलमंद प्रांत

 सन्दर्भ 

श्रेणी:हेलमंद प्रांत
श्रेणी:जलविद्युत परियोजनाएँ
श्रेणी:अफ़्गानिस्तान में बाँध
हामून

thumb|260px|सन् १९७६ में अंतरिक्ष से ली गई इस तस्वीर में हेलमंद नदी द्वारा दश्त-ए-मारगो रेगिस्तान से गुज़रते हुए बनाए गए तीन हामून नज़र आ रहे हैं - ऊपर-दाएँ में हामून-ए-पुज़क, बाएँ में हामून-ए-सबरी, नीचे-बाएँ में हामून-ए-हेलमंद
हामून (फ़ारसी: , अंग्रेज़ी: Hamun) ईरान के पठार पर मौसमी तौर पर चाँद महीनों के लिए बन जाने वाली झीलों और दलदलों को कहा जाता है। यह ईरान और अफ़ग़ानिस्तान में और पाकिस्तान के पश्चिमी बलोचिस्तान प्रांत में बन जाते हैं। यह हामून क्षेत्रीय जानवरों, मछलियों और पक्षियों के जीवनक्रम में बहुत ही महत्वपूर्ण जगह रखते हैं। 
जब आम-तौर पर शुष्क रेगिस्तान में यह हामून बनते हैं तो कुछ अरसे के लिए वहाँ एक नख़लिस्तान (ओएसिस​) का वातावरण बन जाता है।[ http://pdf.usaid.gov/pdf_docs/PNADH905.pdf  Geology, Water, and Wind in the Lower Helmand Basin ], John Whitney, U.S. Geological Survey, 2006, Accessed 2010-08-31

कुछ मशहूर हामून इस प्रकार हैं -
 हामून-ए हेलमंद - ईरान व अफ़ग़ानिस्तान
 हामून-ए जाज़ मूरियान - ईरान
 हामून-ए मश्केल - ईरान व पाकिस्तान
 हामून-ए पुज़क - अफ़ग़ानिस्तान
 हामून-ए सबेरी - ईरान व अफ़ग़ानिस्तान
 हामून ज़ेहेह (जिसे गोद-ए ज़ेरेह भी कहते हैं) - अफ़ग़ानिस्तान

 इन्हें भी देखें 
 हामून-ए-हेलमंद

 सन्दर्भ 

श्रेणी:झीलें
श्रेणी:फ़ारसी शब्द
हामून-ए-हेलमंद

thumb|200px|सन् १९७६ में अंतरिक्ष से ली गई तस्वीर जिसमें ऊपर-दाएँ में हामून-ए-पुज़क, बाएँ में हामून-ए-सबरी, नीचे-बाएँ में हामून-ए-हेलमंद नज़र आ रहे हैं
thumb|200px|सन् २००१ में ली गई तस्वीर में तीनों हामून सूखे पड़े हैं
हामून-ए-हेलमंद (अंग्रेज़ी: Hamun-e Helmand), जिसे दरियाचेह-ए-हामून (फ़ारसी: ) भी कहते हैं, पूर्वी ईरान के सीस्तान व बलोचिस्तान प्रांत में अफ़ग़ानिस्तान की सरहद के नज़दीक मौसमी तौर पर बन जानी वाली एक कम गहराई की दलदली झील है। यह हेलमंद नदी के पानी से बनती है जो अफ़ग़ानिस्तान के हिन्दू कुश पर्वतों से शुरू होती है। ईरान के पठार पर ऐसी अधिक प्रवाह वाले मौसम में भर जाने वाली झीलों को हामून कहा जाता है।

१९७६ में अफ़ग़ानिस्तान से नदियाँ पूरे प्रवाह पर चला करती थी, जिस से यह झील भी फैलकर लगभग ४,००० वर्ग किमी तक विस्तृत हो जाया करती थी। १९९९ से २००१ के काल में सूखा पड़ा और झील क़रीब-क़रीब ग़ायब ही हो गई। उसके बाद से कभी बन जाती है और कभी नहीं। जब अफ़ग़ानिस्तान में सूखा पड़ता है या वहाँ हेलमंद का पानी रोक देने से प्रवाह कम होता है जो यहाँ रेत के बड़े टीले बन जाते हैं और पूरा रेगिस्तान लौट आता है। इस झील के किनारे कुछ मछुआरे गाँव हैं और इसके सूख जाने पर वह भी कभी-कभी रेत से ढके जाते हैं।[ http://pdf.usaid.gov/pdf_docs/PNADH905.pdf  Geology, Water, and Wind in the Lower Helmand Basin ], John Whitney, U.S. Geological Survey, 2006, Accessed 2010-08-31

 इन्हें भी देखें 
 हामून
 हेलमंद नदी
 सीस्तान द्रोणी

 सन्दर्भ 

श्रेणी:ईरान की झीलें